Solbergfjellet naturreservat

Solbergfjellet naturreservat er et naturreservat i Drammen kommune. Det består av berg og rasmark i øvre deler med enkelte furutrær, og furuskog/barblandingsskog. Toppen av ryggen ligger ca. 400 m.o.h og det sørvendte berget stuper mer eller mindre loddrett et par hundre meter ned der hvor terrenget begynner å flate ut rundt bebyggelsen i Solbergelva. Solbergfjellet naturreservat ble opprettet i 1993 og dekker et areal på 690 dekar. Det er funnet 10 sjeldne (rødlistede) karplanter og 8 sopparter. På vernetidspunktet hadde reservatet landets største forekomster av rød skogfrue. Men også forekomst av flueblom gjør at reservatet har nasjonal verdi. Solbergfjellet består av en bergart med leirskifer, mergelskifer og kalkstein av ordovicisk alder, og befinner seg i kontaktsonen mellom kambrosiluriske kalksteiner og granittiske eruptivbergarter. Opprinnelig var dette sediment som leire og kalksand som etter sammentrykning ble omdannet til de sedimentære bergartene vi finner i dag. De sedimentære bergartene forvitrer ganske lett og er med på å gi lett tilgjengelig plantenæring. I den østlige delen av brattskråningen er det granitt, med noe blanding av granitt og kalkstein aller øverst. Lenger vest lyser det i gråhvit kalkstein fra det øverste loddrette stupet, og vestenfor overtar kalksteinen helt. I 1989 ble verneverdier i utvalgte kalkfuruskoger i Norge vurdert, og Solbergfjellet kom ut som et av i alt 16 områder med nasjonal verdi. Solbergfjellet har viktige forekomster av flere orkideer og andre sjeldne karplanter. Reservatet inneholder Norges største forekomst av orkidéarten rød skogfrue samt en rekke sjeldne sopparter. Reservatet har 4–5 asalarter, deriblant den sjeldne grenmarasal. Treet kan bli 4–7 m høyt, og er truet av utskygging fra andre treslag. Rødlistearter i Solbergfjellet naturreservat Arter på Norsk rødliste for arter: Karplanter Rød skogfrue. Orkidéen Rød skogfrue er en såkalt nasjonal prioritert art og er beskyttet av en egen forskrift. Alle kjente forekomster i Norge overvåkes årlig Flueblom Sølvasal Grenmarasal Villkornell Krypbeinurt, Krypbeinurt er en flerårig busk i erteblomstfamilien. Stor stjernetistel, Stjernetistel er en toårig art i kurvplantefamilien. Liten stjernetistel Bråtestorkenebb, Bråtestorkenebb er en ettårig eller toårig plante i storkenebbfamilien. Nikkesmelle Sopp Hasselkjuke, Hasselkjuke er en soppart i rekken stilksporesopper. Fiolgubbe, Fiolgubbe er en soppart i rekken stilksporesopper. Lammesopp, Lammesopp er en soppart i rekken stilksporesopper.[1] Grønn rødskivesopp, grønn rødskivesopp er en soppart i rekken stilksporesopper. Glattstorpigg, Glattstorpigg er en soppart i rekken stilksporesopper.[2] Kalktraktsopp, Kalktraktsopp er en soppart i rekken stilksporesopper. Svartsølvpigg, Svartsølvpigg er en soppart i rekken stilksporesopper. Skaftjordstjerne, Jordstjerner, stilksporesoppslekt tilhørende den unaturlige gruppen buksopper. Referanser Eksterne lenker Forvaltningsplan for Solbergfjellet naturreservat . Statsforvalteren. Besøkt 23. april 2021.